
Comisia pentru Buget,

Finanţe şi Bănci
Bucureşti,  27.09.2017
Nr. 4c-2/832
PLx. 284/2017
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru ratificarea Protocolului, semnat la Moscova, la 18 decembrie 1990, de modificare a Convenţiei privind decontările multilaterale în ruble transferabile şi organizarea Băncii Internaţionale de Cooperare Economică, precum şi a Statutului acestei Bănci, încheiate la Moscova la 22 octombrie 1963,  trimis spre dezbatere în fond, cu adresa nr.PLx.284/2017, Camera Deputaţilor fiind prima Cameră sesizată. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Viorel ŞTEFAN
Parlamentul  României

Bucureşti,  27.09.2017
Nr. 4c-2/832
PLx. 284/2017
Comisia pentru Buget,

Finanţe şi Bănci
RAPORT
asupra proiectului de Lege pentru ratificarea Protocolului, semnat la Moscova, la 18 decembrie 1990, de modificare a Convenţiei privind decontările multilaterale în ruble transferabile şi organizarea Băncii Internaţionale de Cooperare Economică, precum şi a Statutului acestei Bănci, încheiate la Moscova la 22 octombrie 1963

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanțe și bănci a fost sesizată, spre dezbatere în fond cu proiectul de Lege pentru ratificarea Protocolului, semnat la Moscova, la 18 decembrie 1990, de modificare a Convenţiei privind decontările multilaterale în ruble transferabile şi organizarea Băncii Internaţionale de Cooperare Economică, precum şi a Statutului acestei Bănci, încheiate la Moscova la 22 octombrie 1963.

Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată.

La dezbaterea proiectului de lege s-a avut în vedere avizul favorabil al Consiliului Legislativ şi avizul negativ al Comisiei pentru politică externă.

Proiectul de Lege supus dezbaterii are ca obiect de reglementare ratificarea Protocolului, semnat la Moscova, la 18 decembrie 1990, de modificare a Convenţiei privind decontările multilaterale în ruble transferabile şi organizarea Băncii Internaţionale de Cooperare Economică, precum şi a Statutului acestei Bănci, încheiate la Moscova la 22 octombrie 1963.


Urmare a analizei situaţiei actuale a documentelor statutare ale Băncii, la data de 15 septembrie 2015 s-a adus la cunoştinţă statelor membre BICE faptul că din arhiva actualului Depozitar al acestor documente, şi anume Ministerul Afacerilor Externe al Federaţiei Ruse, lipsesc instrumentele de ratificare de către statele membre BICE a Protocolului de modificare a Convenţiei privind decontările multilaterale în ruble transferabile şi organizarea Băncii internaţionale de cooperare economică, precum şi a Statutului acestei Bănci din data de 22 octombrie 1963, semnat de România la 18 decembrie 1990 la Moscova, şi aplicat provizoriu începând cu 1 ianuarie 1991.

Din momentul înfiinţării BICE şi până în prezent, au avut loc 4 modificări ale documentelor statutare, consemnate prin protocoale semnate de reprezentanţii oficiali ai tuturor statelor membre, inclusiv România, la următoarele date: 18 decembrie 1970, 23 noiembrie 1977, 18 decembrie 1990 şi 25 noiembrie 2014.

Schimbările aduse de către Protocolul de modificare a Convenţiei privind decontările multilaterale în ruble transferabile sunt:                   
 
- Încetarea aplicabilităţii de la 1 ianuarie 1991 a Sistemului de decontări multilaterale în ruble transferabile, stabilit de Convenţia privind decontările multilaterale în ruble transferabile şi organizarea Băncii Internaţionale de Cooperare Economică din 22 octombrie 1963. Părţile Contractante îşi reglementează pe bază bilaterală pretenţiile şi obligaţiile reciproce în ruble transferabile, constituite conform situaţiei la 01 ianuarie 1991.


- Continuarea activităţii Băncii internaţionale de cooperare economică pe baze comerciale, efectuând operaţiuni în valută liber convertibilă, şi menţinându-şi statutul de organizaţie internaţională.


- Stabilirea capitalului social al BICE la suma de 400 milioane de ECU.


- Crearea condiţiilor necesare în vederea transformării BICE într-o Bancă pe acţiuni, care să funcţioneze pe principii comerciale.

În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare,  membrii Comisiei au examinat proiectul de lege menţionat mai sus, în şedinţa din data de 26 septembrie 2017.

La lucrările Comisiei și-au înregistrat prezența un număr de 23 deputați, din totalul de 25 de membri.

La dezbaterea acestui proiect de lege au participat, în calitate de invitați, reprezentanți ai Ministerului Finanţelor Publice.

În urma examinării proiectului de lege şi a opiniilor exprimate, deputații prezenți la lucrări, au hotărât cu unanimitate de voturi, să supună Plenului Camerei Deputaţilor spre dezbatere şi adoptare proiectul de Lege pentru ratificarea Protocolului, semnat la Moscova, la 18 decembrie 1990, de modificare a Convenţiei privind decontările multilaterale în ruble transferabile şi organizarea Băncii Internaţionale de Cooperare Economică, precum şi a Statutului acestei Bănci, încheiate la Moscova la 22 octombrie 1963, în forma prezentată de Guvern.

În raport cu obiectul şi conţinutul său, proiectul de Lege face parte din categoria legilor ordinare.

